CELEX: 62014TN0675
Language: hu
Date: 2014-09-22 00:00:00
Title: T-675/14. sz. ügy: 2014. szeptember 22-én benyújtott kereset – Spanyolország kontra Bizottság

3.11.2014   
            
            
               HU
            
            
               Az Európai Unió Hivatalos Lapja
            
            
               C 388/24
            
         2014. szeptember 22-én benyújtott kereset – Spanyolország kontra Bizottság
   (T-675/14. sz. ügy)
   2014/C 388/30
   Az eljárás nyelve: spanyol
   
      Felek
   
   
      Felperes: Spanyol Királyság (képviselő: M. García-Valdecasas Dorrego Abogado del Estado)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               a Spanyol Királyságra vonatkozó részében semmisítse meg a Bizottság 2014. július 9-i végrehajtási határozatát, amely az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásokat az európai uniós finanszírozásból kizárja, és
            
         
               —
            
            
               az alperes intézményt kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első jogalap azon alapul, hogy az előírt 2 7 31  208,07 euró nettó összegű átalánykorrekció és az alkalmazott számítási módszer ellentétes a közös agrárpolitika finanszírozásáról szóló, 2005. június 21-i 1290/2005/EK tanácsi rendelet (HL L 209., 1. o.) 31. cikkének (2) bekezdésével, az 1997. december 23-i VI/5330/97 bizottsági dokumentumban foglalt iránymutatással (Az EMOGA Garanciarészlege számláinak végső elszámolására vonatkozó határozat előkészítése során a pénzügyi következmények kiszámítására vonatkozó iránymutatás) és az AGRI-64043-2005 dokumentummal (A kölcsönös megfeleltetés ellenőrzésére a tagállamok által létrehozott rendszerekkel kapcsolatban megállapított elégtelenségeknek a Bizottság által az EMOGA Garanciarészlege számláinak végső elszámolásával összefüggésben való kezeléséről szóló bizottsági közlemény), mivel nem kell átalányértékelést végezni, ugyanis a felperes az alapra jelentett tényleges kockázatról pontos értékelést nyújtott. A Bizottság általi alkalmazás nem csupán pontatlan, de aránytalan és indokolatlan is.
            
         
               2.
            
            
               A második jogalap azon alapul, hogy az előírt 1 91  873,55 euró összegű pontos korrekciónak a 2 %-os általános átalányszámítással való összevonása, valamint a számítási módszer sérti a fent említett rendelet 31. cikkének (2) bekezdését és a pénzügyi korrekciók kiszámítására vonatkozó iránymutatásról szóló bizottsági dokumentumokat, mivel ugyanazon jogsértés esetén nem indokolt két számítási módszert egyidejűleg alkalmazni és összevonni. Ezen eljárás nem csupán jogilag inkoherens, de teljes mértékben aránytalan és indokolatlan is.
            
         
               3.
            
            
               A harmadik jogalap azon alapul, hogy a 2010-es kérelmezési évre, azaz a 2011-es pénzügyi évre előírt korrekció sérti az említett rendelet 31. cikkének (4) bekezdését, a lojális együttműködés elvét és a védelemhez való jogot, mivel az alperes jogtalanul terjesztette ki a pénzügyi korrekciót a közleményt megelőző 24 hónaptól későbbi időszakra, noha az elégtelenségeket ráadásul már kiküszöbölték.